open-index/open-wikipedia-markdown huggingface dataset:
Anne-Grethe

**Anne-Grethe**, **Anne-Grete**, **Annegrethe** og **Annegrete** er skandinaviske kvinnenavn sammensatt av *[[Anne]]* og *[[Grethe]]* eller *[[Grete]]*. *Annegret* er en tysk form av navnet. *Anne-Grethe* er det sjette vanligste kvinnenavnet med bindestrek i Norge, og er det eneste sammensatte navnet med *Grethe* blant de tusen mest brukte kvinnenavnene i Norge.

## Etymologi
*Anne-Grethe* er en nyere sammensetting av *Anne* og *Grethe*. *Anne* er en opprinnelig fransk variant av kvinnenavnet Anna, som er en gresk form av det hebraiske navnet Hannah. Opprinnelsen er det hebraiske ordet for «gunst» eller «nåde», *channah*. *Grethe* og *Grete* er opprinnelig tyske kortformer av kvinnenavnet Margrete som kommer av det greske ordet *margarítes*, «perle».

## Utbredelse
*Anne-Grethe* er kjent brukt i Norge fra 1801, *Annegrethe* fra 1827 og *Anne-Grete* fra 1900-tallet.

*Anne-Grethe* og *Anne-Grete* er de eneste sammensatte navnene med *Grethe* eller *Grete* blant de tusen vanligste kvinnenavnene i Norge. *Anne-Grethe* er også det sjette vanligste kvinnenavnet med bindestrek i Norge, etter Anne-Lise, Ann-Kristin, Anne-Marie, Inger-Lise og May-Britt. De doble fornavnene *Anne Grethe* og *Anne Grete*, uten bindestrek, er allikevel over dobbelt så vanlige som de sammensatte navnene.

I Danmark var navnet mest brukt i perioden 1950-1959.

|}

## Kjente personer med navnet
* Anne-Grete Pløen (f. 1927), norsk emaljekunstner
* Annegret Soltau (f. 1946), tysk kunstner
* Anne-Grete Strøm-Erichsen (f. 1949), norsk politiker
* Annegret Richter (f. 1950), tysk friidrettsutøver
* Anne-Grete Ellingsen (f. 1953), næringslivsleder
* Anne Grete Eriksen (f. 1953), norsk danser
* Anne Grete Hollup (f. 1957), norsk forfatter
* Anne Grethe Jeppesen (f. 1957), norsk skytter
* Anne Grete Preus (1957-2019), norsk sanger og musiker
* Annegrete Bruvoll (f. 1963), norsk samfunnsøkonom
* Annegrethe Rasmussen (f. 1964), dansk journalist
* Anne-Grethe Bjarup Riis (f. 1965), dansk skuespiller
* Annegrethe Stoltenberg, tysk pastor

## Referanser


## Eksterne lenker
*
USS «Essex» (1942)

**USS «Essex»** var et amerikansk hangarskip av Essex-klassen. Hun var det fjerde amerikanske krigsskipet som ble kalt «Essex».
Dalsgrenda

**Dalsgrenda** er en bygd i Rana kommune som ligger ca. 12 km sør for Mo i Rana. E6 passerer vest for grenda.

Stedet huser bl.a. Dalsgrenda skole.

Dalsgrenda var tidligere kjent som Dalselv, men byttet tilbake til sitt tradisjonelle navn i 2005. I Dalsgrenda bodde det 803 innbyggere ved starten av 2008 som er fordelt over flere stedsnavn.

## Folketall
Statistisk sentralbyrå (SSB) oppgir følgende folketall for Dalselv:


Fil:Memorial stone for the Scots Guards - Dalselv A.jpg|Minnestein over skotske soldater som kjempet mot nazistene
Fil:Memorial stone for the Scots Guards - Dalselv B.jpg|Platen på steinen


## Referanser
Sjøstjerna Svømme- og Livredningsklubb

**Sjøstjerna Svømme- og Livredningsklubb** ble stiftet 18. oktober 1989 og holder til på Nesodden i Myklerud svømmehall, Alværn svømmehall og Sunaas svømmehall. Klubben holder kurs i svømming og livredning. Klubben er medlem av Norges Livredningsselskap og Norges Svømmeforbund.

Ved siden av at klubben er ansvarlig for folkebadet på Sunnaas på lørdager, deltar klubbmedlemmer i internasjonale konkurranser. I «Junior EM i livredning 2006» som fant sted ved Roma i Italia i september var tre av det norske landslagets åtte deltagere fra klubben. Sammenlagt tok Norge en syvendeplass.

## Referanser


## Eksterne lenker
* sjostjerna.com Offisiell hjemmeside
Cherry Filter

**Cherry Filter** ble opprettet i 1997 da tre gutter og en jente formet et koreansk rockeband som spilte på klubber før de gjorde det større. Deres musikk, som består av følelsesmessige ballader, punkrock, techno-rave og trance, har hittil kommet i to album og hjulpet dem til å bli kjent over hele verden.

Bandet består av Cho Youjeen som er vokalisten, som siden forlot bandet og gjorde en vellykket solokarriere i Japan, men kom tilbake til bandet to år etter, Zin på gitar, Yaenhead på bass, og Sonstar på trommer.

## Albumer

*HEAD-UP – 2000 
*Made in Korea – 2002 
*The Third Eye – 2003 
*Peace 'N' Rock 'N' Roll – 2006 
Sangen 낭만 고양이 («Nang Man Go Yang Ee» (Romantic Cat)) fra albumet, *Made In Korea?*, gjorde Cherry Filter kjente.

## Se også
*K-rock

## Eksterne lenker
* 
* KBS Radio profil av Cherry Filter 
* Lyrics for Cherry Filter
* Offisielle koreanske Cherry Filter webside
* Cherry Filter - Happy Day på Youtube
Skapdranker

**Skapdranker** er «person som smugdrikker» og viser til en person som inntar alkoholholdig drikke i det skjulte. Begrepet er et symbol på at personen drikker i det skjulte, men stående ved brennevinsskapet. Det kan også forklares med at beholdningen blir gjemt i eksempelvis et skap, eller at personen selv holder en del av sin identitet skjult, som i et skap. Begrepet blir gjerne brukt om personer som holdes for alkoholikere, men som opptrer som om de ikke har sykdommen.

I perioder med forbud eller sterke restriksjoner på alkohol var skjult alkoholinntak en del av den alminnelige drikkekulturen.

## Referanser


## Se også
* Skaphomse

## Eksterne lenker
* Rustelefonen.no
Noratom

**Noratom** ble grunnlagt som et aksjeselskap i 1957 i samarbeid med Raufoss Ammunisjonsfabrikk, Kongsberg Våpenfabrikk, Norsk Hydro og andre. Formålet var å legge ut kjernefysisk teknologi for salg.

## Historie
Selskapet ble opprettet med den tidligere drivkraften bak Forsvarets forskningsinstitutt (FFI), Fredrik Møller, som direktør for selskapet og Gunnar Randers i styret. Jens Christian Hauge var også styremedlem samt juridisk rådgiver for selskapet.

Et annet selskap, *Rederiatom*, ble også opprettet for å se på muligheter for å installere reaktorer i den norske handelsflåten. Dette selskapet ble etter kort tid avviklet, mens Noratom forhandlet om leveranser av reaktoranlegg og utstyr til plutoniumproduksjon til blant annet Jugoslavia, Polen, Pakistan, India og Israel.

## Tungtvannssalget
Noratom var direkte involvert i forsyningen av tungtvann til Israels atomprogram. Protokoller fra 1958 viser at Arbeiderpartiet under ledelse av statsminister Einar Gerhardsen visste at Israel ville ta i bruk tungtvannet for plutoniumproduksjon med henblikk på atomvåpenproduksjon. Noratom ville også selge reaktordeler og annen nødvendig teknologi i denne forbindelsen.

## Noratom-Norcontrol
Et nytt selskap, *AS Noratom-[[Kongsberg Norcontrol|Norcontrol]]*, ble stiftet 1965 i Horten som et interessentskap mellom Noratom, Kongsberg Våpenfabrikk (KV) og Norsk Hydro for å konsentrere seg om elektronikk i skipsbransjen. Selskapets første stab bestod i stor del av personell som kom fra NTHs institutt for kybernetikk. Dette selskapet ble senere kjøpt opp av KV under shippingkrisen i 1978. Selskapet ble integrert med deler av KV og markedsført som Kongsberg Albatross. Kongsberg Albatross ble senere solgt i 1987 til Simrad Subsea A/S.

## Eksterne lenker
* NRK Brennpunkt sin kronologi over tungtvannssalget.
Jul i Sachsenhausen

**Jul i Sachsenhausen** er et dikt av Arnulf Øverland. 

Øverland var sentral i det norske diktermiljøet i mellomkrigstida, og var veldig kritisk til nazismen. Under andre verdenskrig skrev han en rekke motstandsdikt. Og i 1941 ble han arrestert og sendt til Oslo kretsfengsel. Senere ble han sendt til Grini fangeleir og den tyske konsentrasjonsleiren Sachsenhausen.

Øverland skrev diktet mens han satt i Sachsenhausen under andre verdenskrig.  I Sachsenhausen fikk han oppleve to julekvelder. På julekveldene ble bordene i konsentrasjonsleiren dekket med alt det de hadde av mat, og de pyntet med selvlagde norske flagg. Hver jul leste Arnulf Øverland opp ferske dikt, blant annet *Jul i Sachsenhausen* på julaften i 1943.

Bakgrunnen for diktet var at han feiret julen på en annen måte. Han ville ha fram at julen ikke bare handler om presanger, og at høytiden kanskje ikke er like trygg for alle. Han skriver mye om at det ikke hjelper å hevne seg på ting som allerede er skjedd. Han skriver om trygghet, og hvor viktig det er. På slutten av diktet skriver han at dersom det blir krig igjen, skal Norges land kjempe, og ikke la seg knekke av en fremmed hær.

Etter krigen ble diktsamlingen *Vi overlever alt* gitt ut, det illegale diktet Jul i Sachsenhausen var en del av denne samlingen, som solgte i 50&nbsp;000 eksemplarer. 

## Referanser
Dasycerinae

* Dasycerus

**Dasycerinae** er en liten gruppe av biller som i dag gjerne blir regnet til familien kortvinger (Staphylinidae). Tidligere var det vanlig å regne dem som en egen familie, Dasyceridae. De finnes ikke i Norge, men to arter forekommer i Mellom-Europa. Der er små, brune biller som lever av sopp, utseendemessig kan de ligne på familien skimmelbiller (Latridiidae).

## Utseende
Små (1,5 – 2,4&nbsp;mm), brune biller, sterkt knudrete og med påfallende opphøyde lister på brystskjold og dekkvinger. Normalt er kroppen dekket av et størknet sekret. Antennene er ganske lange, de to innerste leddene er omtrent kuleformede, de tre ytterste danner en kølle mens leddene i midten er svært tynne. Fasettøynene er små og runde. Brystskjoldet har opphøyde lengdelister og en tydelig avsett sidekant, varierer sterkt i formen. Dekkvingene er ganske brede og ulikt de fleste andre gruppene i familien kortvinger dekker de hele bakkroppen. De har skarpt opphøyde lengdelister og rekker av grove punktgroper mellom disse. Beina er middels lange og slanke.

## Levevis
Billene er knyttet til sopp og spiser sopphyfer og råtnende plantedeler. Den kan finnes i løvstrø og i død ved.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien **Dasycerinae** Reitter, 1887
****** Slekten *[[Dasycerus]]* A. Brongniart, 1800 - eneste nålevende slekt, 18 arter, blant andre:
******* *Dasycerus angulicollis* Horn, 1882
******* *Dasycerus carolinensis* Horn, 1882
******* *Dasycerus crenatus* Motschulsky, 1839
******* *Dasycerus elongatus* Reitter, 1875
******* *Dasycerus jonicus* Reitter, 1884
******* *Dasycerus sulcatus* Brongniart, 1800
****** Slekten †*[[Cedasyrus]]* Yin & Cai, 2020 
****** Slekten †*[[Protodasycerus]]* Yamamoto, 2016
****** Slekten †*[[Vetudasycerus]]* Thayer, Newton, Ying & Huang, 2018

## Eksterne lenker
* 
* Bilde
Gjeld

**Gjeld** er et flertydig begrep, men defineres her som; et økonomisk begrep som et pengekrav i en eller annen valuta. Gjeld mellom stater og   andre internasjonale organisasjoner behandles ikke her. 

Gjeld er det pengebeløpet som står ubetalt til enhver tid og som skyldneren (debitor) har en rettslig forpliktelse til å gjøre opp med et pengebeløp eller med naturalia. Motstykket til gjeld er eiendeler/formue. Gjelden kan være sikret med pant, eller den kan være usikret. Normalt oppstår gjeld ved utlån av penger, men gjeld kan også oppstå på annet avtalerettslig grunnlag mellom juridiske personer (privatpersoner, selskaper, kommuner, foreninger mm.), på grunnlag av erstatningskrav, straffbar handling eller ved offentlig beslutning med hjemmel i lov. 

Gjeld kan normalt inndrives ved felles gjeldsforfølgelse (konkurs) eller ved enkelt gjeldsforfølgelse av kreditor ved namsmyndighetens bistand hvis skyldner ikke frivillig betaler forfalt gjeld. Krav mot staten kan ikke tvangsfullbyrdes. 

Namsmyndigheten krever i forbindelse med begjæringen om utlegg/tvangssalg at det fremlegges tvangsgrunnlag, jf. tvangsfullbyrdelsesloven § 7-1 og
§ 7-2; eksempelvis dom i forliksrådet, uimotsagt gjeld/krav eller forfalt pantekrav i gjenstand, og kravet må også som hovedregel være forfalt til betaling før rettslig inndriving kan skje. Offentligrettslige krav, eksempelvis skattegjeld, trenger normalt ikke særskilt tvangsgrunnlag, men kan normalt tvangsinndrives direkte med hjemmel i lov så snart kravet er misligholdt. Eksempel på gjeld som ikke kan inndrives ved namsmyndighetenes bistand, er spillegjeld og gjeld til person med grunnlag i en straffbar handling. 

Etter lov om fordringshavernes dekningsrett av 1984 nr. 59 (dekningsloven) er mange formuesverdier unntatt fra utlegg, eksempelvis vanlig innbo av rimelig verdi hos privatperson.

I sammenheng med **[[regnskap]]**, omtales gjerne gjeld som fremmedkapital. Sammen med selskapets egenkapital, utgjør fremmedkapitalen selskapets *passiva*. Gjeld klassifiseres som *kortsiktig* hvis den forfaller i løpet av 12 måneder og *langsiktig* hvis forpliktelsen har en levetid lengre enn 12 måneder.

## Se også
*Gjeldsordning
*Gjeldsforhandling
*Gjeldsmekling
*Gjeldssanering
*Økonomiforhandling
*Utleggstrekk
*Offentlig gjeldsrådgiver
*Privat gjeldsrådgiver
*Mekling
*Kausjon (privatrett)
*Kausjonist
Reidar Bøe

**Reidar Simon Bøe** (1921–1969) var en norsk komponist, sanger og revyartist.

Han ble født den 7. mai 1921 i Bergen, som sønn av Sigurd Bøe og Synneve født Thorsen. Sammen med Kurt Foss utgjorde Reidar Bøe i 1940-, 1950- og 1960-årene den svært populære duoen Radiofantomene. De platedebuterte i 1947 med en oversatt versjon av den danske *[[Grønlandsvisen]]*. I 1950 utgav de «Blåveispiken», med tekst av Arne Paasche Aasen, som solgte i  eksemplarer. Siden kom både elleville humorlåter og finstemte viser, deriblant «Tre yndige små mus», med musikk av Kristian Hauger, i 1950, «Nordlandsnetter» sammen med Jens Book-Jenssen («Book'n») i 1952, «Det ringer, det ringer» i 1953, «Kallen og katten» i 1954, som var én av flere tonsettinger av Jakob Sandes dikt, og «De nære ting» i 1951, også den med tekst av Arne Paasche-Aasen.

Reidar Bøe var også revyartist, og begynte under Book'n allerede i 1947 i hans Sirkusrevy. Utenom revysesongene i Oslo og revyturnéene med Book'n, dro han sammen med Kurt Foss på større og mindre turnéer med gitaren og bassen. De pleide å opptré med et fast repertoar i tillegg til at de puttet inn nye viser. Bøe var også god til å imitere kjente stemmer, samt at de underholdt med gode historier.

I 1955 spilte han sammen med Carsten Byhring og Dan Fosse i en revy på Chat Noir, hvor disse tre spilte i en sketsj som het «Ungkarsfolket fra Vera». Historien hentet fra ei bygd i Nord-Trøndelag som de fleste forstår hadde en overrepresentasjon av ungkarer med lengsel i blikket – som søkte lykken i Holland på jakt etter noen pene «hollandeiser».

I 1960 hadde Reidar Bøe en liten birolle i den norske filmen *[[Millionær for en aften]]* der han sammen med Arvid Nilssen og Ulf Wengård øver på en tømmerflåtesketsj. I 1968 spilte han inn fire titler på platemerket Columbia, tre av sangene var med tekst av Jakob Sande. Den fjerde var med tekst av Svend Svendsen og het «Bergensregn». Dette var det siste han gjorde i rampelyset før han gikk bort i august 1969 i en alder av bare 48 år.

I 2004 kom den første CD-utgivelsen med Radiofantomene, utgitt av Arne Bendiksen Records AS. Samleplate nummer 2 kom i august 2005, og en tredje plate med tonesatte dikt skrevet av Jakob Sande kom i november 2006.

## Referanser


## Eksterne lenker
* 
* 
* Biografi i ''Norsk pop- og rockleksikon'' fra 2005
* ''Kirkebok for Nykirken i Bergen''
Web 2.0

**Web 2.0** er en populærbetegnelse på den nye situasjonen på verdensveven med deltagerdrevne, interaktive nettjenester.

Med *web 2.0* ønsker man å betegne den nye generasjonen sosiale nettjenester som har blomstret opp de siste årene, og som avhenger av aktiv deltagelse fra brukerne for å kunne ekspandere. Her inngår alt fra blogger til wikier og sosiale nettverkstjenester. Grunntanken går med andre ord ut på å ta i bruk kollektiv intelligens, i den forstanden at vi som nettbrukere jobber sammen eller innenfor samme rammer fremfor løsrevet på egen hånd. Eksempler her er hvordan bloggen, med mulighet for tilbakemeldinger og tilhørende diskusjoner, eller profilsider hos tjenester har tatt over mye av markedet for de personlige hjemmesidene som hadde sin storhetstid rundt årtusenskiftet.

## Overgangen til web 2.0
Begrepet ble foreslått av Dale Dougherty i 2004, og har blitt videreført og popularisert av O'Reilly Media og MediaLive International. Tre faktorer ses på som viktige drivkrefter i overgangen til det man kaller web 2.0:
# Utviklingen av publiseringsverktøyer som gjør det mulig for folk å opprette og vedlikeholde delt innhold i fellesskap (Wikipedia er et godt eksempel på dette)
# Overgangen fra lokal lagring til nettlagring av personlig data som e-post og bilder (med tjenester som Gmail)
# Utviklingen av tjenester som legger vekt på forbindelsen mellom mennesker, og ikke bare dokumenter (for eksempel sosiale nettverk som Facebook og Twitter)

## Begrepsproblematikk
*Web 2.0* som begrep var altså ment å favne et sett prinsipper og praksiser i tendensen man så i teknologiene på og bruken av Internett. I dag brukes *web 2.0* om mye forskjellig, og er slik sett blitt en noe diffus kategorisering. Et spørsmål som man kan stille seg, er hvor det gamle nettet slutter og det nye begynner. Tross i navnet, er det ikke snakk om en «ny versjon» av Internett, det dreier seg i all hovedsak om en jevn utvikling. Gamle bruksområder av Internett som for eksempel Usenet-grupper (*news*), er helt og holdent drevet av brukerne, men trenger ikke engang å ta i bruk World Wide Web. Nettanalytikerne Mary Madden og Susannah Fox stiller her spørsmålet om dette vil inngå som web 2.0 eller web 1.0

## Se også
Bibliotek 2.0
Nettsamfunn
Kollaborativ publisering

## Referanser
Gjøvik Tennisklubb

**Gjøvik TK** ble stiftet 8. juni 1905 og er en av de eldre tennisklubbene utenfor Oslo. 

De første banene lå på Tongjordet. Disse var i en dårlig forfatning og etter en par års tid fikk klubben leie baner av Alf Mjøen på Gjøvik Gård. I 1911 åpnet Gjøvik kommune et allidrettsanlegg på Hunnjordet med bl.a. tre tennisbaner. I 1946 ble et helt nytt anlegg åpnet ved Hovdetjernet/Fastland. Klubbens anlegg blir fortsatt sett på som et av landets fineste tennisanlegg, med fem grusbaner og en hardcourtbane rett ved siden av et stort friluftsbad. Fastlandsområdet ble i 2002 kåret til Norges flotteste nærmiljøanlegg. 

I 1987 ble en egen tennishall med fire baner åpnet bare et steinkast fra utendørsanlegget. Knut Iversen var «ildsjelen» bak dette prosjektet. 

Knut Befring, Ola Nordvik, Håkon Diesen og Jan Arne Frydenlund er klubbens æresmedlemmer. Klubben er kjent for sine relativt flotte anlegg og et stort antall spillere. Klubben har hatt over 400 medlemmer og var da blant landets ti største klubber og har rundt 300 medlemmer per 2000-tallet.

Ola Nordvik var en god A-spiller på 1940- og 1950-tallet. Senere var han i verdenstoppen innen veterantennis. På 1950- og begynnelsen av 1960-tallet var Sverre Worren klubbens dominerende spiller. Han var rangert som høyest som nummer seks i Norge. Sigbjørn Hemstad representerte Norge i Nordisk Cup for jr. i 1967. Han ble dette året nr. 3 i en internasjonal juniorturnering på Hankø og nådde kvartfinale i NM. Ola Nordvik, Kjell Worren og Axel Løfgren var i mange år klubbens beste spillere. De har for øvrig også blitt Norgesmestere i veteran ved en rekke anledninger. Hemstad har et NM-double veteran sammen med Jan F. Kise. Lillehammer TK
Håkon Skattum har flere klubbmesterskap fra det siste tiåret. Hans bestefar, Sverre Holm Skattum, var mangeårig klubbmester på 1930-tallet.

På 1990-tallet fikk klubben fram mange lovende juniorspillere, og Tom Erik Løkken ble klubbens første guttenorgesmester. På kvinnesiden var Inga Siem lovende på 1960-tallet. Senere spilte Frøydis Fordberg seg helt opp i norgeseliten for damer.

## Litteratur
* Hemstad, Sigbjørn (2005): *Fair Play. Gjøvik TK 100 år*
*Hemstad, Sigbjørn (2007): *Smil-Sport og Rock*

## Eksterne lenker
*
Fredsprismedaljen (dansk)

:*Se også den norske [[Fredsprismedaljen 1988]]*

**Fredsprismedaljen** er en dansk minnemedalje som ble innstiftet etter kongelig resolusjon den 12. juni 1995. Den ble innstiftet etter at Forente nasjoners (FNs) fredsbevarende styrker i 1988 mottok Nobels fredspris, med den motivasjon at: «Prisen er en hyldest til alle som har tjent organisasjonen og særlig til motet og offerviljen hos alle som har deltatt og fortsatt vil delta i de fredsbevarende operasjoner». Alt dansk personell som både før og etter 1988 har deltatt i FNs fredsbevarende styrker kan søke om å få tildelt medaljen. Søkere som har tjenestegjort før 1988 får en særlig påtegnelse på båndet. Medaljen kan ikke søkes av soldater eller polititjenestemenn som ikke har deltatt i en FN-styrke, da medaljen er et bevis på at man har del i Nobels fredspris. Medaljen kan søkes hvis man er tildelt FN-medalje fra den styrke man har deltatt i. Medaljen utdeles av veteranforeningen De blå baretter.

## Tildeling posthumt
Medaljen er en enkel gang utdelt posthumt til sersjant Claus Gamborg, som falt under FN-tjeneste i Kroatia den 4. august 1995. Han ble posthumt tildelt medaljen da han før sin død hadde søkt om medaljen. Medaljen ble tildelt hans foreldre kort før begravelsen fra Roskilde domkirke.

## Nevneverdige mottakere
* General Hans Jesper Helsø, dansk forsvarssjef, tidligere FN-veteran fra Kypros og Bosnia.
* Pensjonert oberst og MF for de danske sosialdemokratene, Jens Christian Lund, Danmarks mest dekorerte offiser og tidligere sjef for Prinsens Livregiment, FN-veteran fra Kypros og Bosnia.
* Major i reserven og forsvarsminister Søren Gade, tildelt FN-medalje for tjeneste som FN-observatør i Midtøsten.
* Oberst Lasse Harkjær, sjef for Den Kongelige Livgarde, FN-veteran fra Kypros.

## Eksterne lenker
* www.fns-naestved.dk/Fredsprismedaljen.htm 
* www.unprofor.dk/
Råmelk

:*Må ikke forveksles med [[Pasteurisering#Upasteurisert|upasteurisert]] melk.*

**Råmelk** (Latin *colostrum*) er en spesiell type melk som utskilles i siste del av graviditeten og de første dagene etter fødselen. Den inneholder proteiner og mange stoffer den nyfødte trenger de første dagene, bl.a. til supplement for immunforsvaret.

Råmelk forekommer hos de fleste pattedyr. Mest kjent er kuas råmelk som man kan lage råmelkspudding av, også kalt kalvedans. I dag brukes råmelk som bestanddel i sugetabletter mot forkjølelse.

## Eksterne lenker
*
Svalbardrein

**Svalbardrein** (*Rangifer tarandus platyrhynchus*) er en underart av arten rein som bare finnes i området ved Svalbard. Sammen med fjellrein er det den eneste reinsdyrarten som finnes naturlig i Norge. Svalbardrein, som er verdens nordligst levende planteetende pattedyr og en av kun fire såkalte *høyarktiske* reinarter, særpreger seg med at den på vinterstid blir nærmest hvit i pelsen. Bestanden utgjorde omkring 11&nbsp;000 dyr i 2000.

Svalbardreinen er i dag isolert fra all annen rein. Den var fredet fra 1925 til 1997. Fra 1983 ble det åpnet for at fastboende kunne delta på vitenskapelig felling i utvalgte områder. Bestanden har sin hovedutbredelse på Nordenskiöld Land, Sentral-Spitsbergen. I tillegg finnes den blant annet på Edgeøya, Barentsøya og deler av Nordaustlandet. Nyere forskning (Gravlund m.fl, 1998) fastslår at den er nærmest beslektet med fjellrein, selv om en studie på 1980-tallet konkluderte med at dens nærmeste slektning var peary karibu (*Rangifer tarandus pearyi*). Denne teorien er imidlertid nå forlatt.

Svalbardreinen skiller seg fra andre underarter på flere måter, blant annet gjennom å være fysisk ganske liten og gjennom å ha et forholdsvis kort og rundt hode. Sommerpelsen er brun over ryggen, langs sidene og på bakparten. Buksiden er lys. Svalbardreinen har også gjerne en hvit stripe under midjen som strekker seg til midt på nakken. I løpet av vinteren blekner pelsen, som da blir svært tykk og isolerende, til lysegrå, nesten gulhvit. Skifte til sommerpels skjer i juni-juli. Svalbardreinen lever også i små familiegrupper snarere enn større flokker.

Bukkene (hannene) blir omkring 160&nbsp;cm i kroppslengde og veier normalt ca. 60–90&nbsp;kg (vinter/sommer). Simlene (hunnene) blir om lag 150&nbsp;cm i kroppslengde og veier vanligvis ca. 40–70&nbsp;kg (vinter/sommer).

## Referanser


* *Svalbardreinen og dens livsgrunnlag*. Redigert av Nils A. Øritsland. Universitetsforlaget, 1986 ISBN 82-00-07728-4
* Miljøinfo Svalbard (Norsk Polarinstitutt)

## Eksterne lenker
*
Monroe County (Vest-Virginia)

**Monroe County** er et fylke i den amerikanske delstaten Vest-Virginia. Det ligger i de sørlige delene av staten og det grenser mot Greenbrier County i nord, Mercer County i sørvest og mot Summers County i vest. Det har også grense mot delstaten Virginia i sør og øst.

Monroe Countys totale areal er 1 227 km² hvorav 1 km² er vann. I 2000 hadde fylket 14&nbsp;583 innbyggere og administrasjonssenteret ligger i Union.

Fylket ble grunnlagt i 1799 av land fra Greenbrier County og er oppkalt etter USAs femte president, James Monroe.
## Eksterne lenker
*
Gressholmen sjøflyhavn

**Gressholmen sjøflyhavn** var en norsk sjøflyplass på Gressholmen i Oslo. Stortinget opprettet den som hovedflyplass. Anleggsarbeidene begynte i 1926, og sjøflyhavnen sto ferdig i 1927. Passasjerene ble skysset mellom sjøflyhavnen og Oslo Østbanestasjon med motorbåt. Det første flyet som brukte sjøflyhavnen, var en Dornier Do J «WAL» fra Deutsche Luft Hansa Aktiengesellschafft (senere Lufthansa). Flyet landet den 16. juli 1927, på ruten Berlin-København-Göteborg-Oslo, og returnerte dagen etter. Flyplassen var bare i bruk i sommersesongen fra 1. april til 30. september på grunn av isforholdene. Det var først med åpningen av Sola flyplass i 1937 at landet fikk sin første sivile helårsflyplass.

I 1939 overtok Fornebu som hovedflyplass. Sjøflyhavnen på Gressholmen var i drift frem til 1952, da sjøflyplassen flyttet til Fornebu, der den eksisterer idag som Oslo sjøflyplass, Fornebu.

Havnen på Gressholmen er uforandret og i god stand, med hangar, skinnegående trallebane og havn. Anlegget brukes idag av båtfolket. Hangaren brukes for båter i opplag og til reparasjon, mens trallebanen brukes for adkomst til sjøen.

## Referanser


## Eksterne lenker
* 
* NRK: Gressholmen sjøflyhavn
* Foredrag ved Rob Mulder
Finsk skogsrein

**Finsk skogsrein** (*Rangifer tarandus fennicus*), også kalt **skogsrein**, er en underart av arten reinsdyr (*Rangifer tarandus*) og finnes opprinnelig bare i Finland, der den eksisterer i tre ulike forekomster. Noen hevder også at dette reinsdyret finnes langt innover på russisk side av Karelen og videre østover inn i Russland.

## Historie
På 1600-tallet fantes det skogsrein over nesten hele Finland og i deler av Nord-Sverige, men utover på 1800-tallet ble den nærmest utryddet. Den siste reinen ble trolig utryddet omkring 1865 for Sveriges del. Finnene totalfredet skogsreinen i 1913, selv om den praktisk talt var borte fra finsk fauna. Det streifet imidlertid noen dyr i grensetraktene mot Russland. 

På 1950-tallet innvandret noen dyr fra russisk side av Karelen, som siden har blitt beskyttet og utviklet. I dag finnes det to flokker med finsk skogsrein i Finland, samt en på grensen mellom Finland og Russland.

## Beskrivelse
Skogsrein skiller seg fra fjellrein gjennom blant annet å ha en smalere gevirkrone, som gjør reinen mer tilpasset skogsterreng. Bukkene kan veier normalt opp mot 160 kg (180 kg i ekstreme tilfeller), mens simlene kan veie opp mot 100 kg. Skulderhøyden kan nå opp mot 140 cm. Skogsreinen er således større enn fjellreinen. Den trives best i skog med fuktig skogbunn, der undervegetasjonen er rik.

## Eksterne lenker
*
Suva

**Suva** er hovedstad i Fiji og ligger sørøst på øya Viti Levu. Byen ble hovedstad i 1877. Folketellingen i 2024 viste at byen hadde omtrent  77000 innbyggere, men tar en med forsteder, kommer innbyggertallet opp i over 173&nbsp;000.

Suva er en havneby med en blanding av moderne bygninger og tradisjonell kolonial arkitektur. Byen ligger på en halvøy inndelt i fem bydeler:
*Central Ward – bykjernen
*Tamavua Ward – urbant boligstrøk
*Extension Boundary - semi-urbant boligstrøk
*Samabula Ward – urbant boligstrøk, med eget sentrum og industriområder.
*Muanikau Ward – urbant boligstrøk, sportsarenaer, universitet og parker.

Suva er en etnisk og kulturelt blandet by. Fijianere og indisk-fijianere utgjør majoriteten av Fijis befolkning, og også i Suva. Byen er også hjem for majoriteten av Fijis etniske minoriteter: europeere, blandete fiji-europeere og kinesere, bl.a. Det mest brukte språket er engelsk, men minoritetene snakker ofte sine egne språk.

## Vennskapsbyer
*Port Moresby – , siden 1993
*Beihai – , siden 1998
*Seoul – , siden 2000
*Brighton (Tasmania) – , siden 2009
*Guangdong (provins) – , siden 2011


Government Buildings Suva MatthiasSuessen-8446.jpg|Regjeringsbygninger i Suva.
Fiji Parliament House4.jpg|Parlamentsbygningen i Suva.
Changing the Guards Suva MatthiasSuessen-8981.jpg|Vaktskifte ved presidentboligen.
Cumming Street Suva MatthiasSuessen-8146.jpg|Scene fra Cumming Street.


## Referanser


## Eksterne lenker
* Byens offisielle hjemmeside
Fen He

**Fen He** (kinesisk: 汾河, pinyin: *Fén Hé*) er en elv i provinsen Shanxi i Folkerepublikken Kina. Den har sine kilder i Guancenfjellet i Ningwu fylke nordøst i  Shanxi, renner sørøst inn i Taiyuanbassenget og derfra gjennom Shanxis sentrale dalføre. Den renner ut i Huang He i sørvest, i fylket Hejin. Elven er 694 km lang og er en av de to største sideelver til Huang He. Den andre og større sideelven er Wei He, 

Elven betjener et nedslagsfelt på 39&nbsp;417 kvadratkilometer, hvorav 25,3% er i Shanxi. *Sanjinsivilisasjonen* (ca. 500 f.Kr. var rundt denne elven; navnet San Jin kommer fra «De tre Jin», ettersom oldtidsstaten Jin i de stridende staters tid ble delt opp mellom tre andre riker.

Fen He renner gjennom storbyen Taiyuan, men demninger og vanningsanlegg lenger opp gjør at den på det nærmeste er tørr og ikke lenger forskjønner byen med sitt elveløp der.

## Eksterne lenker
*
McDowell County

**McDowell County** er navnet på to fylker i USA:

*McDowell County (Nord-Carolina) 
*McDowell County (Vest-Virginia)
Barbour County (Vest-Virginia)

**Barbour County** er et fylke i den amerikanske delstaten Vest-Virginia. Det ligger i de sentrale delene av staten og grenser mot Taylor County i nord, Tucker County i øst, Randolph County i sørøst, Upshur County i sørvest og mot Harrison County i vest.

Barbour Countys totale areal er 888 km² hvorav 5 km² er vann. I 2000 hadde fylket  innbyggere og administrasjonssenteret ligger i Philippi.

Fylket ble grunnlagt 3. mars 1843 av land fra Harrison County, Lewis County og Randolph County. Barbour County er oppkalt etter dommer Philip Pendleton Barbour. Slaget ved Pilippi den 3. juni 1861 var det første slaget til lands under den amerikanske borgerkrigen.

## Referanser


## Eksterne lenker
*
Hans J. Henriksen

**Hans Jonas Henriksen**, på nordsamisk **Heandarat-Hánsa** (født 28. oktober 1903 i Tana, død 4. september 1977 i Oslo), var en samisk språkmann, oversetter, kulturarbeider og regjeringsrådgiver i samiske spørsmål.

Henriksen deltok tidlig i samisk organisasjonsarbeide. Fra 1929 til 1953 arbeidet han som språkkonsulent for professor Konrad Nielsen i dennes arbeide med sin samiske ordbok, *Lappisk ordbok*. Henriksen arbeidet samtidig som oversetter til nordsamisk, også hvor nødvendig med å utvikle samiske ny-ord for ord i moderne norsk uten eksisterende parallell i nordsamisk. Han deltok i komiteen som i 1948 fikk godkjent sin anbefaling til en felles nordsamisk rettskrivning for Norge og Sverige.

I 1953 ble Henriksen tilsatt som leder for Samisk råd for Finnmark. Han var i 1956 med på å starte den nordsamiske avisen Ságat, hvor han også var redaktør i periodene 1958&ndash;64 og 1966&ndash;67. I 1964 ble han leder for Norsk Sameråd. Han hadde også verv i Nordisk sameråd og Oslo sameforening og var medlem av Samisk salmebokkomite.

Henriksen fikk for sitt arbeide i 1974 Norsk kulturråds ærespris og 1974 Kongens fortjenstmedalje i gull, i 1975 ble han statsstipendiat.
## Referanser
Berkeley County (Vest-Virginia)

**Berkeley County** er et fylke i den amerikanske delstaten Vest-Virginia. Det ligger øst i staten og grenser mot Jefferson County i øst og mot Morgan County i vest. Det har også grense mot delstatene Maryland i nord og Virginia i sør.

Berkeley Countys totale areal er 833 km² hvorav 1 km² er vann. I 2000 hadde fylket  innbyggere og i 2005 var det . Administrasjonssenteret ligger i byen Martinsburg.

Fylket ble grunnlagt i 1772 av land fra Frederick County i Virginia, og er det nest eldste fylket i Vest-Virginia. Det er oppkalt etter enten Norborne Berkeley eller William Berkeley.

## Eksterne lenker
*
McDowell County (Vest-Virginia)

**McDowell County** er et fylke i den amerikanske delstaten Vest-Virginia. Det ligger sør i staten og grenser mot Wyoming County i nord, Mercer County i øst og mot Mingo County i nordvest. Det har også grense mot delstaten Virginia i sør og vest.

McDowell Countys totale areal er 1 385 km² hvorav 0 km² er vann. I 2000 hadde fylket 27&nbsp;329 innbyggere. Administrasjonssenteret ligger i Welch.

Fylket ble grunnlagt i 1858 og er oppkalt etter guvernør James McDowell.
## Eksterne lenker
*
Mandsjuriarein

**Mandsjuriarein** (Rangifer tarandus phylarchus) kalles også **kamtsjatkarein** og er utbredt nord i Mandsjuria og på Sakhalinøya og Kamtsjatkahalvøya i Øst-Sibir i Russland. Denne underarten av arten rein er svært lite studert av forskere, så det hersker stor usikkerhet med hensyn til om den er en underart eller en økotype.

## Eksterne lenker
*
Sibirrein

**Sibirrein** (*Rangifer tarandus sibericus*) er trolig i nær slekt med fjellrein. Denne underarten av arten rein framstår gjerne med sort/askesort ansiktsmaske og samme innfarging på bena, men en lyse grå/gråhvit pelsfarge på kroppen med islett av brune nyanser. Den er med andre ord svært lik norsk villrein å se på. Fargen over ryggen er noe mørkere enn ellers på kroppen, og den har pelsheng på halsen og foran på brystet. Det er lite studert underart, så det er fortsatt uklart om den kan regnes som en egen underart eller må regnes som en økotype.

Sibirreinen holder til i store deler av Sibir i Russland.

## Novajasemljarein
**Novajasemljarein** (*R. t. pearsoni*), som bare er utbredt på Novaja Semlja i Russland, er trolig en lokal (isolert) varietet  (økotype) av sibirrein. Dessverre er kunnskapen om denne reinen så liten at man ikke med sikkerhet kan hevde at den ikke er en egen underart, selv om de fleste eksperter ser ut til å tro det i øyeblikket.

## Eksterne lenker
*
Boone County (Vest-Virginia)

**Boone County** er et fylke i den amerikanske delstaten Vest-Virginia. Det ligger i de vestlige delene av staten og grenser mot Kanawha County i nord, Raleigh County i øst, Wyoming County i sør Logan County i sørvest og Lincoln County  vest.

Boone Countys totale areal er  km² hvorav 1 km² er vann. I 2000 hadde fylket  innbyggere og administrasjonssenteret ligger i byen Madison.

Fylket ble grunnlagt i 1847 av land fra fylkene Kanawha, Cabell og Logan County og er oppkalt etter oppdager, nybygger og jeger Daniel Boone.
## Eksterne lenker
*
Cabell County

**Cabell County** er et fylke i den amerikanske delstaten Vest-Virginia. Det ligger vest i staten og grenser mot Mason County i nordøst, Putnam County i øst, Lincoln County i sørøst og mot Wayne County i sørvest. Det har også grense mot delstaten Ohio i nord og vest.

Cabell Countys totale areal er 746 km² hvorav 17 km² er vann. I 2000 hadde fylket 96&nbsp;784 og administrasjonssenteret ligger i byen Huntington.

Fylket ble grunnlagt i 1809 av land fra fylkene Lewis, Kanawha og Nicholas County og er oppkalt etter guvernør William H. Cabell. Fylket hørte før 1863 under Virginia.  

## Eksterne lenker
*
Carter Braxton

**Carter Braxton** (1736–1797) var en av de som undertegnet USAs uavhengighetserklæring.

Fylket Braxton County i Vest-Virginia er oppkalt etter ham.

## Referanser


## Eksterne lenker
* 
*
Calhoun County (Vest-Virginia)

**Calhoun County** er et fylke i den amerikanske delstaten Vest-Virginia. Det ligger i de sentrale delene av staten og grenser mot Ritchie County i nord, Gilmer County i øst, Braxton County i sørøst, Clay County i sør, Roane County i vest og mot Wirt County i nordvest.

Calhoun Countys totale areal er 727 km² hvorav 0 km² er vann. I 2000 hadde fylket 7&nbsp;582 og administrasjonssenteret ligger i byen Grantsville.

Fylket ble grunnlagt i 1856 og har fått sitt navn etter senator John C. Calhoun.
## Eksterne lenker
*
Alaskakaribu

**Alaskakaribu** (*Rangifer tarandus granti*), som lokalt i Nord-Amerika også er kjent som **Grants karibu**, **yukonkaribu** og **pinnsvinkaribu**, er utbredt over et 250&nbsp;000-260&nbsp;000 km² stort område, fra Kaktovik i Alaska til Dawson City i Nordvestterritoriene og Yukon i Canada, samt vest på Grønland. Alaskakaribu er en underart av arten rein (*Rangifer tarandus*).

Det finnes to store flokker med alaskakaribu, den ene kalt *pinnsvinkaribu* og den andre kalt *fortymile karibu*. Det er usikkert hvor mange alaskakaribuer som fortsatt eksisterer, men fra 1989 til 1998 ble populasjonen av pinnsvinkaribuen redusert med ca. 4&nbsp;% årlig. I 1989 var det omkring 178&nbsp;000 dyr i flokken, men dens i 1998 var redusert til omkring 129&nbsp;000 dyr. Fortymile-flokken, som er mye mindre og for det meste bare finnes i en avgrenset område av Yukon, vest for Dawson City, består av ca. 23&nbsp;000 dyr.

## Eksterne lenker
*
Grand-Place

**Grand-Place** eller **Grote Markt** (henholdsvis fransk og nederlandsk for «stortorget») er det sentrale torget i den belgiske hovedstaden Brussel. Det er omgitt av gamle laugshus, blant dem også det karakteristiske rådhuset og *Brødhuset* ((nederlandsk: *Broodhuis*, fransk: *Maison du Roi*). Torget er den viktigste turistattraksjonen i Brussel.

## Historie
Torget ble opprinnelig kalt *Nedermarckt*, det nedre markedet. De eldste kjente opptegnelsene om det er fra 1174. Rådhuset ble bygget mellom 1402 og 1455, den opprinnelige arkitekten var sannsynligvis Jacob van Thienen. Det gotiske tårnet ble tegnet av arkitekten Jan van Ruysbroeck. På toppen av tårnet står en statue av St. Michael, byens skytshelgen.

På 1200-tallet var forløperen til «brødhuset» en trebygning hvor bakere solgte brødet sitt på markedet, derav navnet. Det ble erstattet på 1400-tallet av en stenbygning som huset administrasjonen til hertugen av Brabant og fikk de franske tilnavnet *Maison du duc* (hertugens hus). Da hertugdømmet ble erobret av habsburgerne ble tilnavnet på huset endret til *Maison du Roi* (kongens hus). I 1873 ble det da ganske forfalne huset restaurert i nygotisk stil. 

13. august 1695 ble byen angrepet av 70&nbsp;000 franske soldater og nesten hele Grand-Place ble enten påtent eller på annen måte lagt i ruiner. Kun byens rådhus og deler av noen andre hus unnslapp krigshandlingene. Torgets nåværende rektangulære form stammer fra oppbyggingen etter dette.

## Verdensarvsted
Grand-Place ble tatt opp på UNESCOs verdensarvliste i 1998. I den offisielle begrunnelsen heter det blant annet: 

## Eksterne lenker
* UNESCOs verdensarvlistes side om Grand-Place
* Virtuell rundtur, webkamera og bilder av Grand-Place
Kristian Norheim

**Kristian Norheim** (født 19. april 1976 i Siljan) er en norsk statsviter og tidligere politiker (FrP) som fra 1. mai 2017 er konserndirektør for kommunikasjon og myndighetskontakt i Skagerak Energi.

Norheim var i flere år leder for Fremskrittspartiets Ungdom i Telemark, men forlot partiet i 1994 og sluttet seg til FRIdemokratene, der han var leder mellom 1999 og 2000. Fra 1995 til 1999 satt han i kommunestyret i Siljan, valgt på Høyres liste, dog uten å være medlem av partiet. Han gikk siden tilbake Fremskrittspartiet. Han har vært politisk rådgiver i internasjonale spørsmål for partiets stortingsgruppe og for partileder Siv Jensen.

Kristian Norheim var Fremskrittspartiets første vararepresentant til Stortinget fra Telemark i perioden 2013–2017 og møtte fast fra høsten 2013 til 5. juni 2015, da Bård Hoksrud var statssekretær. Norheim var andre nestleder i Stortingets utenriks- og forsvarskomité. Han meldte seg ut av Fremskrittspartiet i 2019.

Han har mastergrad i Balkan-studier og internasjonal politikk fra Universitetet i Athen og hovedfag (cand.polit.) i statsvitenskap fra Universitetet i Oslo.

## Referanser


## Eksterne lenker
* 
*
Braxton County

**Braxton County** er et fylke i den amerikanske delstaten Vest-Virginia. Det ligger i de sentrale delene av staten og grenser mot Lewis County i nordøst, Webster County i sørøst, Nicholas County i sør, Clay County i sørvest, Calhoun County i vest og mot Gilmer County i nordvest.

Braxton Countys totale areal er 1&nbsp;337 km² hvorav 7 km² er vann. I 2000 hadde fylket 14&nbsp;702 innbyggere og administrasjonssenteret ligger i byen Sutton.

Fylket ble grunnlagt i 1836 av land fra fylkene Lewis, Kanawha og Nicholas County og er oppkalt etter statsmannen Carter Braxton som var en av dem som undertegnet USAs uavhengighetserklæring.
## Eksterne lenker
*
Jesus står i porten

***Jesus står i porten*** er en novellesamling skrevet av Ingvar Ambjørnsen, utgitt i 1988. Samlingen inneholder elleve noveller; 

# «Kom hjem, kom hjem»
# «En falkepleiers bekjennelse»
# «Gutten»
# «Synkronisert lammelse»
# «Om hvordan kjærligheten kan manifestere seg som en varm kjøter, for så å forsvinne rett til sjøs»
# «En liten gylden sko»
# «Dealeren som kom for seint til middag»
# «Mannen i skapet»
# «Rød libban»
# «Veien til bestemors grav»
# «Jesus står i porten»

## Eksterne lenker
* Utgaven fra 1991 hos Nasjonalbiblioteket.
Clay County (Vest-Virginia)

**Clay County** er et fylke i den amerikanske delstaten Vest-Virginia. Det ligger i de sentrale delene av staten og grenser mot Calhoun County i nord, Braxton County i nordøst, Nicholas County i sørøst, Kanawha County i vest og mot Roane County i nordvest.

Clay Countys totale areal er 890 km² hvorav 4 km² er vann. I 2000 hadde fylket 10&nbsp;330 og administrasjonssenteret ligger i byen Clay.

Fylket ble grunnlagt i 1858 og er oppkalt etter statsmannen og senatoren Henry Clay.

## Eksterne lenker
*
Brooks (Maine)

**Brooks** er en by i Waldo County, Maine, USA. Ved folketellingen i 2010 hadde byen 1078 innbyggere.

## Geografi
Byen har et areal på totalt 65,8 km². 63,3&nbsp;km² av det er land og 1,7&nbsp;km² av det (2,63%) er vann.

## Referanser


## Eksterne lenker
*
Fashoda-konflikten

## Bakgrunnen
Imperialismen var på sitt høydepunkt fra 1870 til 1914 (kalles også for den nye imperialismen). Ordet betyr at en stat prøver å skaffe seg politiske, økonomiske og militære herredømmer utover sine egne grenser. Maktkamp mellom stormaktene handlet om å skaffe seg råvarer og arbeidskrefter. Tyskland, Storbritannia og Frankrike var noen av landene som deltok i kampen om territorier. Imperialismen gikk verst utover de dårlig utviklede landene i Afrika, Asia, Australia og Latin-Amerika. I 1885 møttes de Europeiske stormaktene på Berlinkonferansen for å bestemme hvordan deling av Afrika skal foregå. Perioden fra 1870 til 1914 i afrikansk historie kalles ofte for Kappløpet om Afrika. Omkring år 1900 hadde de europeiske maktene lagt under seg 90 prosent av det afrikanske kontinentet. De to stormaktene som var mest involvert i denne kampen var Storbritannia og Frankrike. 

Frankrikes mål var et koloniområde i Nord-Afrika fra Atlanterhavet østover gjennom den sørlige delen av Sahara, dagens Senegal, Mali, Niger og Tsjad. Frankrike ville ha en sammenhengende kolonibelte mellom elvene Niger og Nilen og dermed kontrollere handelen fra og til Sahel region. Frankrike hadde allerede kontrollen over karavane-rutene gjennom Sahara. 

Samtidig ville Storbritannia binde sammen sine kolonier i den sørlige delen av Afrika (dagens Sør-Afrika, Botswana, Zimbabwe, Zambia) med kolonier i Nord-Afrika (dagens Kenya). Storbritannia ville også binde disse to områdene sammen med Nilens basseng. Siden Storbritannia hadde allerede kontroll over Egypt, var det bare Sudan som manglet. 

Når den ene staten trekker ei linje fra Cape Town til Kairo, og den andre fra Dakar til Horn, linjene må krysses i den østlige delen av Sudan.

## Konflikten
Frankrikes ønske om et kolonibelte fra øst til vest og Storbritannias ønske om et nord-sør-gående belte toppet seg i 1898 da franske og britiske tropper møttes ved Fashoda (dagens Kodok) i Øst-Sudan. Frankrike måtte trekke styrkene tilbake for å unngå krig med Storbritannia, og måtte oppgi sine krav i Sudan og Egypt.

## Resultatet
Til tross for interessemotsetningene fikk Storbritannia og Frankrike til en avtale i 1904, kjent som *[[Entente cordiale|Entente Cordiale]]*. Britene gav visse fordeler til franskmennene i Nordvest- og Vest-Afrika. Frankrike fikk frie hender i Marokko og Storbritannia i Egypt. Tyskland prøvde å spolere dette ved å la en tysk flåte gå inn i Marokko. Men, i stedet for å så splid mellom de to landene, ble tyskerne tvunget til retrett. Det brakte Storbritannia og Frankrike nærmere hverandre.

Det var de felles interessene i Afrika (som tidligere hadde gjort England og Frankrike til fiender) som til slutt var med på å skape en allianse mellom dem. Da den første verdens krigen kom i 1914, var det følgene fra kappløpet i Afrika som var med på å bestemme de to maktene; Sentralmaktene og Vestmaktene.
Burnham (Maine)

:*Se også [[Burnham|Burnham (andre betydninger)]]*

**Burnham** er en by i Waldo County, Maine, USA. Ved folketellingen i 2010 hadde byen 1164 innbyggere.

## Geografi
Byen har et areal på totalt 36.8106.6 km². 100.8&nbsp;km² av det er land og 5.8&nbsp;km² av det (5.42%) er vann.

## Referanser
Grønlandskaribu

**Grønlandskaribu** (*Rangifer tarandus groenlandicus*) kalles også  **grønlandsrein**, **tundrakaribu** og **barren-ground karibu** og er utbredt i Nunavut og Nordvestterritoriene i Canada, samt vest på Grønland. Den er en underart av arten rein (*Rangifer tarandus*).

Grønlandskaribuen er større enn fjellreinen, og langt mer tallrik i vill tilstand. I 2006 har det blitt estimert at det finnes ca. 1,32 millioner slike dyr i utbredelsesområdet. Antallet kan variere sterkt med antallet ulv i området. Forskere har antydet at en voksen ulv kan felle mellom 15 og 30 dyr hver sesong, og det befinner seg normalt mange ulver i dette området.

Normalt forflytter flokkene seg med en gjennomsnittsfart på ca. 7 km/t og tilbakelegger 20-65 km på en dag. I likhet med annen rein er de utmerkede svømmere. De har blitt observert svømmende over strekninger på opp mot 10 km. I vann kan de forflytte seg med en fart på ca. 3 km/t. På land kan reinen normalt løpe fra en ulv, men ulvens flokkegenskaper som jeger utmanøvrerer den allikevel, siden reinen lett blir nølende og tar en gal avgjørelse.

Bukkene blir normalt opp mot 110 cm i skulderhøyde og kan veie opp til 140 kg på høstparten, før paringstiden setter inn. Under paringen vil bukkene tape vekt og kan veie 40 kg mindre enn før paringen begynte. 

## Referanser


## Eksterne lenker
*
USS «Lexington» (CV-2)

**USS «Lexington»** var et amerikansk hangarskip av Lexington-klassen. Hun er det fjerde amerikanske krigsskipet som er kalt «Lexington», oppkalt etter slagene ved Lexington og Concord under uavhengighetskrigene. Da kjølen ble lagt var den opprinnelige planen at hun skulle bli en slagkrysser (CC-1), men ble konvertert og fullført som Amerikas andre hangarskip.

Ved angrepet på Pearl Harbor 7. desember 1941 var «Lexington» ved Midwayøyene der hun leverte fly og slapp dermed unna det japanske angrepet. Skipets første operasjon var et forsøk på å bistå styrkene på Wake Island og i januar 1942 ga hun flystøtte til et raid mot Marshalløyene.

Den 8. mai 1942 deltok hun i slaget i Korallhavet. Hun sendte stupbombeflyene sine ut for å angripe de japanske hangarskipene «Shokaku» og «Zuikaku», men samtidig ble hun selv angrepet av japanske fly. Hun ble truffet av to torpedoer og to bomber, og eksplosjonene skapte lekkasjer i drivstofftankene hennes. Mannskapet ombord lyktes først med å slukke brannen som oppsto ombord, men en time etter angrepet antentes brannen igjen og en rekke eksplosjoner fulgte. Seks timer etter hun ble angrepet ble ordren om å forlate skipet gitt. 216 av mannskapet omkom.

Vraket av skipet ble funnet på  meters dyp i mars 2018.

## Referanser